อุลตร้าแมนไทกะ

อุลตร้าแมนไทกะ (; โรมาจิ: "Urutoraman Taiga") เป็นละครโทรทัศน์ชุดโทคุซัทสึของซีรีส์อุลตร้าแมน ลำดับที่ 33 ผลิตโดยสึบุรายะ โปรดักชั่น ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียว ออกอากาศครั้งแรกเมื่อวันที่ 6 กรกฎาคม ค.ศ. 2019 จนถึงวันที่ 28 ธันวาคม ปีเดียวกัน มีจำนวนตอนทั้งหมด 26 ตอน
ประวัติ.
อุลตร้าแมนไทกะ เป็นผลงานลำดับที่ 7 ของนิวเจเนอเรชั่นฮีโร่นับตั้งแต่อุลตร้าแมนกิงกะและผลงานแรกของยุครัชศกเรวะ และเป็นอุลตร้าซีรีส์เรื่องแรกที่มีตัวเอกที่เป็นอุลตร้าแมนปรากฏตัวพร้อมกันถึง 3 คน และมีร่างสถิตย์เพียงคนเดียว
เนื้อเรื่อง.
เหล่าอุลตร้าแมนทีม นิวเจนเนอเรชั่นฮีโร่ส์ ประกอบด้วย กิงกะ วิคตอรี่ เอ็กซ์ ออร์บ จี๊ด รอสโซ่ และบลู ได้ไล่ตาม อุลตร้าแมนโทเรเกียร์ อาชญากรผู้ทรยศต่ออาณาจักรแห่งแสง จนมาถึงดาวเคราะห์ดวงหนึ่ง แต่ทว่านั่นเป็นกับดักระเบิดที่โทเรเกียร์วางไว้ พวกเขาจึงถูกแรงระเบิดจนบาดเจ็บ ทันใดนั้นก็มีอุลตร้าแมนอีก 3 คนปรากฏตัวขึ้น นั่นคือ อุลตร้าแมนไทกะ อุลตร้าแมนไททัส และ อุลตร้าแมนฟูมะ เขาทั้ง 3 คือทีมไทรสควอด นักรบอุลตร้าหน้าใหม่ที่จะมารับหน้าที่พิทักษ์อวกาศ เหล่านักรบอุลตร้ารุ่นพี่จึงมอบพลังของตนเองให้ 3 นักรบรุ่นน้อง ในรูปของกำไลอุลตร้าเล็ท แต่ทีมไทรสควอดก็พลาดท่า ถูกโทเรเกียร์โจมตีจนร่างสลายไป หลังจากนั้นไม่นาน ที่โลกมนุษย์ก็มีสัตว์ประหลาดปรากฏตัวขึ้น และทำลายบ้านเมือง คุโด้ ฮิโรยูกิ เจ้าหน้าที่หนุ่มจากหน่วยอีจิส ได้สละชีวิตตนเองช่วยเหลือคนที่ติดอยู่ในซากตึก จนเกือบจะถูกสัตว์ประหลาดสังหาร แต่ทันใดนั้นก็มีแสงสว่างมาล้อมรอบตัวเขา นั่นคืออุลตร้าแมนไทกะในสภาพดวงจิต เนื่องจากกายหยาบของเขาถูกโทเรเกียร์ทำลายไป จึงต้องอาศัยร่างฮิโรยูกิในการต่อสู้บนโลก ต่อมาพวกเขายังได้พบกับ ไททัส และ ฟูมะ ด้วย ซึ่งจากนี้ไปจะเป็นเรื่องราวของฮิโรยูกิกับอุลตร้าแมนทั้ง 3 ที่จะต้องพบกับศึกอันหนักหน่วงจากผู้รุกรานนอกโลก
รับบทโดย อิโนะอุเอะ ยูกิ (井上祐貴)
ตัวเอกของเรื่อง เจ้าหน้าหนุ่มวัย 22 ปีจากหน่วย E.G.I.S. ผู้เป็นร่างสถิตย์ของไทกะ ซึ่งความจริงไทกะติดตามเขามาตั้งแต่สมัยเด็กแล้ว โดยมีต้นสายปลายเหตุมาจาก ไทกะประทับใจในความกล้าหาญของเขาเมื่อยังเยาว์วัย 
ภายหลังฮิโรยูกิก็ได้รวมร่างกับไททัส และ ฟูมะ ด้วย ในเวลาปกติที่ไม่ได้แปลงร่าง ฮิโรยูกิสามารถพูดคุยกับอุลตร้าแมนทั้ง 3 ผ่านทางจิตได้ และในบางครั้งอุลตร้าแมนทั้ง 3 จะปรากฏตัวในสภาพโฮโลแกรมออกมาให้เห็น
รับบทโดย นียามะ จิฮารุ (新山 千春)
หัวหน้าหน่วยอีจิสผู้โอบอ้อมอารี ให้ความสำคัญลูกน้องทุกคนเหมือนเป็นครอบครัวเดียวกัน
รับบทโดย เรียวทาโร่ (諒太郎)
เจ้าหน้าที่ปฏิบัติการของหน่วยอีจิส ถนัดใช้กระบองไฟฟ้าเป็นอาวุธหลัก เป็นไม้เบื่อไม้เมากับฮิโรยูกิ แต่ลึก ๆ แล้วก็เอ็นดูฮิโรยูกิเหมือนน้องชาย แท้จริงแล้วโฮมาเระคือมนุษย์ต่างดาวที่มาอาศัยบนโลก โดยหัวหน้าคานะเองก็ทราบเรื่องนี้ดี ซึ่งนั่นเป็นเหตุผลที่โฮมาเระมีพลังกายที่เหนือกว่าคนปกติ
รับบทโดย โยชินากะ อายูริ (吉永アユリ)
เจ้าหน้าที่หญิงฝ่ายวิเคราะห์ข้อมูล เป็นผู้สร้างความสดใสให้กับหน่วย โดยแท้จริงแล้วเธอเป็นแอนดรอยด์จากดาวอีโอแม็พที่ชื่อว่า พิริกะ 03 ถูกส่งมาที่โลกเพื่อปล่อยสัญญาณอำพรางดาวโลกจาก อูร่า สัตว์ประหลาดเขมือบดาวเคราะห์ เพื่อไม่ให้มันเข้าใกล้โลก
รับบทโดย นานะเสะ โค (七瀬 公)
ร่างจำแลงมนุษย์ของโทเรเกียร์ที่ใช้อำพรางตัวบนดาวโลก มีลักษณะเป็นชายหนุ่มในชุดสีขาวดำ ท่าทางอารมณ์ดี แต่ความจริงนั้นเป็นคนอำมหิต วิปลาส และเลือดเย็นเป็นที่สุด หลังจากปะทะกับทาโร่ในอวกาศแล้ว โทเรเกียร์ก็หลบหนีมากบดานที่โลก คอยบงการสัตว์ประหลาดหรือมนุษย์ต่างดาวให้ออกมาสร้างความวุ่นวาย แต่ถ้าหากมนุษย์ต่างดาวคนไหนขัดขวาง เขาก็พร้อมจะกำจัดทิ้งทุกเมื่อ โทเรเกียร์ชอบที่จะเล่นงานคู่ต่อสู้ทางจิตวิทยา โดยเฉพาะกับไทกะ และเคยหลอกล่อให้ไทกะตกสู่ด้านมืดได้สำเร็จครั้งหนึ่ง
รับบทโดย คาซามิ ชินโก (風見しんご) 
 รับบทโดย คุรุมิ โซระ (胡桃そら)
ปรากฏตัวในตอนที่ 7 - 8
รับบทโดย นางาอิเคะ นัตสึโกะ (永池南津子)
ปรากฏตัวในตอนที่ 20
รับบทโดย อาซุมะ มาซาชิ (東将司)
ปรากฏตัวในตอนที่ 21
รับบทโดย โยโกยามะ อายุมุ (横山 歩)
ปรากฏตัวในตอนที่ 22
ให้เสียงโดย เทราชิมะ ทาคุมะ (寺島 拓篤)
อุลตร้าแมนที่ปรากฏ.
อุลตร้าแมนไทกะ.
อุลตร้าแมนผู้มีสมญานามว่า ผู้กล้าแห่งแสงสว่าง (光の勇者) บุตรชายของอุลตร้าแมนทาโร่แห่งนครแห่งแสงเนบิวล่า M78 มีพลังที่สมดุลทั้งความเร็ว และพละกำลัง อีกทั้งท่าลำแสงที่หลากหลาย มีสไตล์การต่อสู้เหมือนกับทาโร่ผู้เป็นพ่อ โดยทาโร่เป็นผู้ฝึกสอนไทกะด้วยตนเอง
ไทกะมีนิสัยเลือดร้อนและรักความยุติธรรมเป็นอย่างมาก เมื่อเทียบตามอายุขัยของชาวโลกแล้ว เขาจะมีอายุเทียบเท่ากับเด็กชั้นมัธยมศึกษาตอนปลาย หรือ มัธยมศึกษาปีที่ 4 ในช่วงที่เข้ารับการฝึก ไทกะถนัดและชื่นชอบวิชาการใช้ลำแสงมากที่สุด แต่เขาก็ไม่ใช่คนที่ตั้งใจเรียนเท่าไรนัก ด้วยอุปนิสัยที่คล้ายคลึงกัน ไทกะจึงสนิทสนมกับซีโร่ซึ่งเป็นลูกพี่ลูกน้องมาก และได้พบกันอีกครั้งในตอนที่ 23 
ท่าไม้ตายหลักของไทกะ ประยุกต์มาจากลำแสงสโตเรียมของพ่อ แต่ท่ายิงจะสลับข้างกัน โดยไทกะจะรวมพลังงานไว้ที่ไทกะสปาร์คก่อนจะยิงออกมา
ท่ายิงกระสุนแสงต่อเนื่องจากมือซ้าย ในท่าไขว้แขนเป็นกากบาทแบบแสงสเปเซี่ยม
;ซูพรีมบลาสเตอร์ (スプリームブラスター)
ท่าสโตเรียมบลาสเตอร์ที่ใช้พลังจาก ออร์บเล็ท
;เฟลมบลาสเตอร์ (フレイムブラスター)
ท่าสโตเรียมบลาสเตอร์ที่ใช้พลังจาก รอซโซ่เล็ท
;อควาบลาสเตอร์ (アクアラスター)
ท่าสโตเรียมบลาสเตอร์ที่ใช้พลังจาก บลูเล็ท
;เฮลแสลช (ヘルスラッシュ)
ท่าพิเศษที่ใช้พลังจากแหวน เฮลเบรอสริงก์ เป็นท่าขว้างบุมเมอแรงแสง
;มอนส์บีมเรย์ (モンスビームレイ)
ท่าพิเศษที่ใช้พลังจากแหวน กาแล็คตรอนริงก์ เป็นท่ายิงลำแสงรูปแบบเดียวกับ กาแล็คตรอนมาร์ค 2
;เซเกลเฟลม (セゲルフレイム)
ท่าพิเศษที่ใช้พลังจากแหวน เซกเมเกลริงก์ เป็นท่ายิงเปลวไฟที่เต็มไปด้วยพิษใส่ศัตรู
;แฟงก์เวฟ (ファングウェイブ)
ท่าพิเศษที่ใช้พลังจากแหวน ไนท์แฟงก์ริงก์ เป็นท่ายิงคลื่นแสงโซนิค
;เดลอสอิลลูชัน (デロスイリュージョン)
ท่าพิเศษที่ใช้พลังจากแหวน กิก้าเดลอส เป็นท่าวิชาแยกร่างโจมตี
;ธันเดอร์สปาร์ค (サンダースパーク)
ท่าพิเศษที่ใช้พลังจากแหวน โกโรธันเดอร์ริงก์ เป็นท่ายิงสายฟ้าแรงสูง โดยรวมพลังจาก อุลตร้าฮอร์น ไว้ที่แขนทั้ง 2 ข้างและยิงออกไป
;ไทกะ เอเมเรี่ยมบลาสเตอร์ (タイガエメリウムブラスター)
ท่าพิเศษที่มาจากลำแสง เอเมเรี่ยมแสลช ของซีโร่
ท่าพิเศษที่มาจากลำแสง ไวด์ซีโร่ช็อต ของซีโร่
;ไทกะ ไดนาไมต์ชู๊ต (タイガダイナマイトシュート)
ท่าไม้ตายใหม่ที่ประยุกต์มาจาก ซีโร่ทวินชู๊ต ของซีโร่ ผนวกเข้ากับวิชาประจำตระกูลอย่าง อุลตร้าไดนาไมต์ เกิดเป็นท่าลำแสงสีรุ้งยิงจากทั่วร่างแผดเผาศัตรู
อุลตร้าแมนไทกะ โฟตอนเอิร์ธ.
ร่างพาวเวอร์อัพของไทกะที่ได้รับพลังจากโลก และ แสงสว่าง โดยฮิโรยูกิจะใช้ไทกะสปาร์ค ทำการดับเบิ้ลรี้ด กับ โฟตอนเอิร์ธคีย์โฮลเดอร์ ในการแปลงร่าง ร่างนี้ไทกะจะมีลักษณะเหมือนสวมเกราะอัศวินสีเงินขลิบทองสลับดำ มีพลังป้องกันและพละกำลังเพิ่มขึ้น 
ท่าไม้ตายลำแสงสโตเรียมบลาสเตอร์เวอร์ชันสีทอง มีอานุภาพมากกว่าสโตเรียมบลาสเตอร์ ขณะชาร์จพลังงานจะมีแสงออโรร่าปรากฏขึ้นมาด้วย
อุลตร้าแมนไทกะ ไทรสโตรเรี่ยม.
ร่างที่รวมสมาชิกไทรสควอดทั้ง 3 เข้ากับฮิโรยูกิผ่านทางดาบไทกะไทรเบลดกลายเป็นนักรบร่างสีแดง ซึ่งฮิโรยูกิจะเรียกใช้ดาบ ไทกะไทรเบลด ด้วยการแสกน ไทรสควอดเล็ท กับไทกะสปาร์ค และหมุนที่โกร่งดาบสีแดงพร้อมกดปุ่มที่ด้ามดาบ จิตของอุลตร้าแมนทั้ง 3 และฮิโรยูกิจะหลอมรวมกันด้วยสายสัมพันธ์แห่งผู้กล้า โดยร่างนี้จะสามารถใช้สไตล์การต่อสู้ของอุลตร้าแมนทั้ง 3 ได้ ท่าลำแสงจากไทกะ พละกำลังจากไททัส วิชานินจาจากฟูมะ
;ไทกะไทรเบลด (タイガトライブレード)
อุปกรณ์แปลงร่างรูปทรงดาบ ที่ฮิโรยูกิใช้แปลงร่าง ไทรสโตเรี่ยม เมื่อฮิโรยูกินำไทรสควอดเล็ทมาแสกนที่ไทกะสปาร์ค ดาบเล่มนี้จะมาปรากฏตรงหน้า โดยฮิโรยูกิจะหมุนที่โกร่งดาบสีแดง และกดปุ่มที่ปลายด้าม จิตวิญญาณของอุลตร้าแมนทั้ง 3 จะรวมเข้ากับฮิโรยูกิและกลายเป็นอุลตร้าแมนไทกะ ไทรสโตเรี่ยม นักรบร่างสีแดงฉานผู้เปี่ยมด้วยพลังของสายสัมพันธ์แห่งผู้กล้า
ท่าไม้ตายรูปแบบของไทกะ เป็นการแทงดาบที่ห่อหุ้มด้วยเปลวไฟเข้าใส่ศัตรู
ท่าไม้ตายรูปแบบของไททัส เป็นการรวมพลังงานไว้ที่ใบดาบและฟาดใส่ศัตรูอย่างหนักหน่วง
ท่าไม้ตายรูปแบบของฟูมะ หลังรวมพลังงานไว้ที่ดาบ ไทกะจะเปลี่ยนมาจับดาบแบบคว่ำลง และฟาดฟันศัตรูเป็นคลื่นแสงสีฟ้า
อุลตร้าแมนเรย์กะ.
สุดยอดนักรบอุลตร้าที่เกิดจากการรวมร่างของเหล่าอุลตร้าแมน นิวเจนเนอร์เรชั่นฮีโร่ส์ ทั้ง 11 คน โดยฮิโรยูกิ จะใช้ นิวเจนเนอร์เรชั่นอาย ในการแปลงร่าง ได้รับการขนานนามว่าเป็นนักรบอุลตร้าที่ทรงพลังที่สุดแห่งยุค
ท่าไม้ตายลำแสงอันทรงอานุภาพของเรย์กะ ที่สามารถปราบเทพมารกริมโดได้สำเร็จ
สนามพลังป้องกันสีรุ้งขนาดใหญ่ ที่สร้างจากมือทั้ง 2 ข้าง มีพลังป้องกันเทียบเท่าแบริเออร์ของอุลตร้าแมนทั้ง 11 คนรวมกัน
ให้เสียงโดย ฮิโนะ ซาโตชิ (日野 聡)
อุลตร้าแมนไททัส.
อุลตร้าแมนผู้มีสมญานามว่า นักปราชญ์จอมพลัง (力の賢者) เขาคือนักรบอุลตร้าจากดาวเคราะห์ U40 เช่นเดียวกับอุลตร้าแมนโจเนียส และได้รับการฝึกสอนจากอุลตร้าแมนโจเนียสด้วย ไททัสมีลักษณะเด่นคือ มีร่างกายที่กำยำล่ำสัน และมีกล้ามเนื้ออันทรงพลัง ต่างจากนักรบอุลตร้าในดาว U40 คนอื่น ๆ โดยปกติไททัสจะมีนิสัยใจเย็น และมีวุฒิภาวะสูงกว่าอุลตร้าแมนอีก 2 ในทีม และเป็นผู้รอบรู้เรื่องราวของนักรบอุลตร้าเกือบทุกจักรวาล
ในอุลตร้าแมนไทกะวอยซ์ดราม่า ได้เล่าถึงอดีตของไททัสว่าเป็นทายาทลูกครึ่งระหว่างชาวดาว U40 และ คนจากกองทัพกลุ่มกบฎเฮลเลอร์ แม้ไททัสจะเป็นคนใจเย็นและสุขุม แต่ถ้าหากใครไปดูถูกความเป็นชาว U40 ที่เขาภาคภูมิใจเข้าให้ล่ะก็ เขาจะไม่วันให้อภัยอย่างแน่นอน ไททัสมีงานอดิเรกคือ การออกกำลังกายเสริมสร้างกล้ามเนื้อ
ท่าไม้ตายหลักของไททัส เป็นการสร้างลูกบอลพลังงานจากหมัดทั้ง 2 ข้างและต่อยออกไปหาศัตรู
ท่าพลาเนี่ยมบัสเตอร์ที่ใช้พลังจากจีดเล็ท
ท่าพลาเนี่ยมบัสเตอร์ที่ใช้พลังจากเอ็กซ์เล็ท
ท่าไม้ตายอันเป็นสัญลักษณ์ของชาวอุลตร้าจาก U40 เป็นการยิงลำแสงจากสตาร์ซิมโบลบนหน้าผาก
คลื่นพลังงานที่ยิงจากฝ่ามือ
ให้เสียงโดย ฮายามะ โชตะ (葉山 翔太)
อุลตร้าแมนฟูมะ.
อุลตร้าแมนผู้มีสมญานามว่า จ้าวแห่งสายลม (風の覇者) มีถิ่นกำเนิดมาจากดาวเคราะห์ O-50 เช่นเดียวกับอุลตร้าแมนออร์บ, อุลตร้าแมนรอสโซ่, อุลตร้าแมนบลู สามารถเคลื่อนไหวได้อย่างแคล่วคล่องว่องไวดั่งนินจา และมีท่าไม้ตายหลากหลายชนิด ถนัดในการต่อสู้ด้วยความเร็วสูง และการใช้ดาวกระจายแสง ชอบเรียกฮิโรยูกิว่า พี่ชาย แม้ว่าตัวเขาจะอายุมากกว่าไทกะเล็กน้อย
ในอุลตร้าแมนไทกะไทรสควอดวอยซ์ดราม่า กล่าวถึงความเป็นมาของฟูมะว่า เขาเคยเป็นหัวขโมยที่ชอบลักขโมยสิ่งของจากผู้ท้าชิงที่มาเยือนยอดเขานักรบ O-50 และโดนเหยียดหยามจากผู้คนเรื่อยมา จนกระทั่งเขาพบเกลกุ และฝากตัวเป็นลูกศิษย์ฝึกฝนวิชานินจาจนเชี่ยวชาญ แต่แล้ววันหนึ่งเมื่อเขาถูกว่าจ้างให้ไปกำจัดมนุษย์ต่างดาวตนหนึ่ง ซึ่งทราบภายหลังว่าเป็นเกลกุ อาจารย์ของเขาเอง และพบว่า 2 ศิษย์อาจารย์ถูกล่อลวงไปเพื่อกำจัดทิ้ง เกลกุพลาดท่าถูกสังหาร ฟูมะจึงพาเกลกุที่ใกล้ตายไปบนยอดเขาเพื่อขอจิตแห่งยอดเขานักรบให้คืนชีพอาจารย์ แต่จิตแห่งยอดเขานักรบกลับเลือกฟูมะให้เป็นผู้ถือครองพลัง ฟูมะจึงปฏิญาณว่าเขาจะใช้ชีวิตที่เหลืออยู่ในร่างชาวอุลตร้าโดยไม่ยอมคืนร่าง เพื่อเป็นเกียรติแก่อาจารย์ของตน
ท่าขว้างดาวกระจายแสงอย่างต่อเนื่องเพื่อสกัดการเคลื่อนไหวของศัตรู เป็นท่าที่ฟูมะใช้บ่อยที่สุด
ท่าไม้ตายหลักของฟูมะ เป็นการรวมพลังงานสร้างดาวกระจายแสงจากฝ่ามือ และขว้างใส่ศัตรูที่เปิดช่องว่างอย่างรวดเร็ว
ท่าไม้ตายชูริเคนที่ใช้พลังจากกิงกะเล็ท
ท่าไม้ตายชูริเคนที่ใช้พลังจากวิคตอรี่เล็ท ต่างจากท่าอื่นโดย ฟูมะจะเปลี่ยนสภาพชูริเคนแสงให้กลายเป็นลูกศรและยิงออกไปแบบหน้าไม้
ดาบโซ่ลำแสงที่ฟูมะปล่อยออกจากมือ สามารถใช้ได้ทั้งรูปแบบโซ่สำหรับระยะไกล และรูปแบบดาบสำหรับระยะประชิด
ให้เสียงโดย อุจิดะ ยูมะ (内田 雄馬)
อุลตร้าแมนโทเรเกียร์.
อุลตร้าแมนผู้ทรยศต่อดินแดนแห่งแสงและก้าวเข้าสู่ด้านมืด ในอดีตเป็นนักวิทยาศาสตร์ของดินแดนแห่งแสงและเป็นเพื่อนสนิทกับทาโร่ แต่แล้วด้วยเหตุผลตรรกะที่บิดเบี้ยว ซึ่งเกิดจากการเห็นนักรบอุลตร้าอย่าง เบเรียล และ ฮิคาริ ถูกโทสะ ความเกลียดชังครอบงำจิตใจ ประกอบกับจิตใจที่สับสนระหว่างแสงสว่าง และ ความมืด ทำให้โทเรเกียร์กลายเป็นอุลตร้าแมนที่ชั่วร้าย และตั้งตนเป็นปรปักษ์ต่อชาวอุลตร้า มีเอกลักษณ์คือ ร่างกายสีน้ำเงินและดำ สวมหน้ากากและเกราะ คัลเลอร์ไทม์เมอร์ถูกผนึกด้วยเกราะสีทอง แม้จะไม่ได้เป็นชาวอุลตร้าเผ่านักรบ แต่มีพลังและความสามารถที่ร้ายกาจอย่างไม่น่าเชื่อ ซึ่งในภาคนิยายได้เผยว่า โทเรเกียร์ได้อัญเชิญเทพมารอสูร กริมโด จากห้วงลึกของอวกาศมาประทับร่างตนเอง โดยผนึกไว้ในแก่นของคัลเลอร์ไทม์เมอร์ ทำให้โทเรเกียร์มีพลังอย่างล้นเหลือ และคัลเลอร์ไทม์เมอร์ไม่กระพริบเป็นสีแดงอีกเลย 
ท่าไม้ตายที่รุนแรงที่สุดของโทเรเกียร์ เป็นการยิงคลื่นแสงพลังรุนแรงออกจากแขนทั้ง 2 ข้าง
คลื่นพลังงานที่ปล่อยออกจากมือขวาขณะจับศัตรู เป็นท่าที่ใช้ทำลายกายหยาบของไทกะขณะกำลังบีบคอ
คลื่นพลังงานที่ปล่อยจากมือทั้ง 2 ข้าง เป็นท่าที่ใช้ทำลายกายหยาบของไททัส และ ฟูมะ
ลำแสงสีแดงที่ยิงจากดวงตาของโทเรเกียร์
รังสีแห่งความมืดที่โทเรเกียร์ใช้ทรมานศัตรู ซึ่งจะดึงเอาพลังด้านลบของจิตใจออกมา จึงสามารถใช้ล้างสมองเหยื่อให้กลายเป็นคนชั่วร้ายได้
ให้เสียงโดย อิชิมารุ ฮิโรยะ (石丸 博也)
นักรบอุลตร้าคนที่ 6 ในกลุ่มพี่น้องอุลตร้า บุตรชายของเจ้าพ่ออุลตร้า กับ เจ้าแม่อุลตร้า และ เป็นบิดาของไทกะ ปัจจุบันดำรงตำแหน่งอาจารย์ใหญ่ของศูนย์ฝึกนักรบอุลตร้า ณ ดวงดาวแห่งแสง จริงจังกับการสอนลูกศิษย์ทุกคน และดูเหมือนจะเข้มงวดกับลูกชายของตนเองเป็นพิเศษ เนื่องจากทาโร่คาดหวังในตัวไทกะเป็นอย่างมาก
; อุลตร้าแมนกิงกะ
ให้เสียงโดย เนกิชิ ทาคุยะ (根岸 拓哉)
อุลตร้าแมนจากอนาคต ผู้ถือครองขุมพลังจาก สปาร์คดอล มีร่างสถิตย์คือ ไรโด ฮิคารุ ปัจจุบันเป็นผู้นำทีม นิวเจนเนอเรชั่น ฮีโร่ส์ และสามารถแปลงร่างขั้นที่ 2 เป็นกิงกะสโตเรี่ยม ด้วยพลังที่รับมาจากอุลตร้าแมนทาโร่ และ เหล่าพี่น้องอุลตร้า 
; อุลตร้าแมนวิกตอรี่
ให้เสียงโดย อุจิ คิโยทากะ (宇治 清高)
นักรบอุลตร้าผู้พิกษ์แห่งเผ่าใต้พิภพวิคตอเรี่ยน ร่างสถิตย์คือ โช ใช้พลังจากไคจูในการต่อสู้ เป็นคู่หูของกิงกะ ซึ่งสามารถรวมร่างกันเป็น อุลตร้าแมนกิงกะวิคตอรี่ ได้ และสามารถแปลงร่างขั้นที่ 2 เป็นวิคตอรี่ไนท์ ด้วยพลังที่รับมาจากอุลตร้าแมนฮิคาริ
; อุลตร้าแมนเอ็กซ์
ให้เสียงโดย ทากาฮาชิ เค็นสุเกะ (高橋 健介)
นักรบอุลตร้าผู้ใช้พลังเกราะไซเบอร์ มีร่างสถิตย์คือ โอโซระ ไดจิ ด้วยไซเบอร์การ์ด เขาสามารถเรียกใช้ชุดเกราะไซเบอร์ไคจูได้หลากหลายชนิด และสามารถแปลงร่างพาวเวอร์อัพ เป็น เอ็กซีดเอ็กซ์ ได้
; อุลตร้าแมนออร์บ
ให้เสียงโดย อิชิกุโระ ฮิเดโอะ (石黒 英雄)
นักรบอุลตร้าจากดาวเคราะห์ O-50 ผู้ใช้พลังจาก อุลตร้าฟิวชั่นการ์ด สามารถใช้พลังฟิวชั่นอัพจากนักรบอุลตร้าคนอื่นได้ มีดาบศักดิ์สิทธิ์ ออร์บคาลิเบอร์ เป็นอาวุธหลัก ร่างมนุษย์คือ คุเรไน ไก 
; อุลตร้าแมนจี๊ด
ให้เสียงโดย ฮามาดะ ทัตสึโอมิ (濱田 龍臣)
บุตรแห่งอุลตร้าแมนเบเรี่ยล นักรบอุลตร้าหนุ่มผู้เลือกเส้นทางแห่งความยุติธรรม และปลดปล่อยเบเรี่ยลจากความมืดได้สำเร็จ ใช้พลังฟิวชั่นไรส์ จากอุลตร้าแค็ปซูลในการต่อสู้ ร่างมนุษย์คือ อาซากุระ ริคุ ปัจจุบันออกเดินทางสู่อวกาศ ทำภารกิจร่วมกับคู่หูของเขา เปกะ
; อุลตร้าแมนรอสโซ่
ให้เสียงโดย ฮิราตะ ยูยะ (平田 雄也)
มินาโตะ คัตสึมิ ที่ได้รับพลังจากรู๊บไจโร ซึ่งมาจากดาว O-50 กลายเป็นนักรบอุลตร้าผู้ใช้พลังจาก รู๊บคริสตัล ถนัดการต่อสู้ด้วยท่าขว้างเบสบอล เมื่อรวมร่างกับน้องชาย อุลตร้าแมนบลู จะกลายเป็นนักรบสีทอง อุลตร้าแมนรู๊บ
; อุลตร้าแมนบลู
ให้เสียงโดย โคอิเคะ เรียวสุเกะ (小池 亮介)
มินาโตะ อิซามิ ที่ได้รับพลังจากรู๊บไจโร กลายเป็นนักรบอุลตร้าเช่นเดียวกับพี่ชาย ถนัดการต่อสู้ด้วยท่าลำแสงหลากหลายรูปแบบ สามารถรวมร่างกับพี่ชายเป็น อุลตร้าแมนรู๊บ 
ให้เสียงโดย มิยาโนะ มาโมรุ (宮野 真守)
นักรบอุลตร้าผู้เก่งกาจ บุตรชายของ อุลตร้าเซเว่น และญาติของไทกะ ได้รับการขนานนามว่า เป็นผู้ปราบ อุลตร้าแมนเบเรี่ยล ได้สำเร็จ ปัจจุบันเป็นกำลังรบหลักของอาณาจักรแห่งแสง และคอยสนับสนุนนักรบอุลตร้ารุ่นน้อง
สัตว์ประหลาดทะเลที่ฮิโรยูกิพบในสมัยเด็กขณะมันยังเป็นลูกสัตว์ประหลาด และคอยให้อาหารมันอยู่สม่ำเสมอจนเกิดมิตรภาพที่แน่นแฟ้น โทเรเกียร์รู้ในจุดนี้ดีจึงใช้มันมาเล่นงานฮิโรยูกิและไทกะ
สัตว์ประหลาดที่เกิดจากการผสมพันธุกรรมของโกโมร่า, เรดคิง และ สารประกอบของเบเรียล
เกิดจากสารประกอบเบเรียลที่ถูกสร้างขึ้น ลักษณะคล้ายอุลตร้าแมนเบเรียลตัวจริง แต่มีจุดแตกต่างกันคือส่วนมือและหงอนที่หัวเป็นสีเหลือง รวมถึงสติปัญญาที่ต่างจากเบเรียลตัวจริง
อุปกรณ์แปลงร่างที่ฮิโรยูกิใช้แปลงเป็นอุลตร้าแมนแต่ละคนในกลุ่มไทรสคอวด โดยอุปกรณ์นี้อุลตร้าแมนทาโร่เป็นผู้สร้างร่วมกับอุลตร้าแมนโทเรเกียผู้เป็นสหายเก่า ซึ่งใช้เทคโนโลยี อานุภาคแอสทรัล เป็นตัวขับเคลื่อน ใช้งานโดยเลื่อนสลักด้านล่างลงจะมีเสียงประกาศว่า Come on! จากนั้นจึงนำไปแสกน อุลตร้าแอสเซสเซอรี่ ต่าง ๆ เพื่อดึงพลังออกมาใช้ ปกติจะสวมที่แขนขวาและแสกน แอสเซสเซอรี่ ผ่านฝ่ามือ หลังแปลงร่างอุปกรณ์นี้จะปรากฏอยู่ที่แขนขวาของ 3 นักรบอุลตร้า ไทรสควอด เช่นกัน รหัสแปลงร่างคือ บัดดี้ โก! (Buddy Go!)
ไอเท็มขุมพลังที่มาจากนักรบอุลตร้าและสัตว์ประหลาด ที่สามารถนำไปใช้กับไทกะสปาร์คได้ โดยถูกแบ่ง 3 แบบด้วยกันคือ
;คีย์โฮลเดอร์ไทป์ (キーホルダー型)
ไอเท็มรูปแบบพวงกุญแจ มีลักษณะเด่นคือ ด้านหน้ามีใบหน้านักรบอุลตร้าไทรสควอด ใช้ในการแปลงร่าง
;เบรสเล็ทไทป์ (ブレスレット型)
ไอเท็มรูปแบบกำไลข้อมือ มีความสามารถใช้พลังท่าไม้ตายของนักรบอุลตร้าคนนั้น ๆ เมื่อทำการแสกน ไทกะสปาร์คจะประกาศว่า xxxเล็ท, คอนเน็คต์ ออน! ไอเท็มประเภทนี้จะให้พลังที่มาจากท่าไม้ตายต่าง ๆ ของนักรบอุลตร้าคนดังกล่าวผสานเข้ากับพลังของเหล่าไทรสควอดในรูปแบบหลากหลาย อนึ่ง พลังของเบรสเล็ทนั้น มาจากนักรบอุลตร้าเจ้าของพลังนั้นโดยตรง
;มอนส์ริงก์ (モンスリング)
ไอเท็มรูปแบบแหวน มีที่มาจากสัตว์ประหลาด เมื่อทำการแสกน ไทกะสปาร์คจะประกาศว่า xxxริงก์, เอนเกจ! ผู้ใช้จะสามารถใช้พลังรูปแบบเดียวกับสัตว์ประหลาดตัวนั้น ๆ ได้ หากใช้งานมากเกินไปจะถูกออร่าสีดำจากด้านมืดกลืนกินร่างกาย ถ้าจิตใจไม่มั่นคงจะตกสู่ด้านมืดได้ โดยมอนส์ริงก์นั้นสร้างโดยอุลตร้าแมนโทเรเกีย
อุปกรณ์แปลงร่างที่เกิดจากพลังของนักรบอุลตร้าทั้ง 11 ที่ปรากฏออกมาจากนิวเจนเนอเรชั่นเล็ท ซึ่งฮิโรยูกิใช้แปลงร่างเป็นอุลตร้าแมนเรย์กะ ลักษณะคล้ายแว่นตาสีแดงสลับเหลืองและฟ้า
อุปกรณ์แปลงร่างของคิริซากิ มีลักษณะเป็นแว่น/หน้ากาก ปกติจะอยู่ในสภาพพับเก็บ เมื่อคิริซากิทำการแปลงร่างจะกดปุ่มด้านบน ตัวแว่นจะกางออกและนำมาประทับที่ใบหน้า เขาจะกลับคืนสู่ร่างอุลตร้าแมนโทเรเกียดังเดิม
 บริษัทบอดี้การ์ดรับจ้าง รับงานคุ้มกันการขนส่งสิ่งของสำคัญ หรือคุ้มกันบุคคลสำคัญทั้งมนุษย์และมนุษย์ต่างดาว
ทีมนักรบอุลตร้าน้องใหม่ที่เพิ่งผ่านการฝึกและเตรียมพร้อมรบจริง ประกอบด้วยสมาชิก 3 คน ไทกะ ไททัส และ ฟูมะ เริ่มแรกไทกะต้องการตั้งตนเป็นหัวหน้าทีม ซึ่งอีก 2 คนไม่ยอมรับและขัดแย้งกันบ่อยครั้ง แต่เมื่อผ่านการต่อสู้ในภารกิจต่าง ๆ มานับไม่ถ้วน ไทกะก็ได้พิสูจน์ตนเองว่า เขาคู่ควรกับการเป็นผู้นำทีม ไททัสและฟูมะจึงยอมรับในตัวไทกะในที่สุด
สมาคมค้าของเถื่อนข้ามจักรวาล โดยมีพ่อค้าและลูกค้าจากหลากหลายดวงดาว มาทำการซื้อขาย และประมูลอาวุธร้ายแรงหรือสัตว์ประหลาดต่าง ๆ ณ ที่นี้
วอยซ์ดราม่า.
อุลตร้าแมนไทกะ ได้มีตอนย่อยโดยใช้ชื่อว่า ไทรสควอด วอยซ์ดราม่า (トライスクワッド ボイスドラマ) ซึ่งเป็นการนำเสนอผ่านเสียงของตัวละคร ปล่อยลงในแชนแนลยูทูบ YouTube ULTRAMAN OFFICIAL by TSUBURAYA PROD ทุกวันเสาร์เวลา 9:30 น. ตามเวลาในประเทศญี่ปุ่น
ภาพยนตร์.
อุลตร้าแมนไทกะ เดอะมูวี่ นิวเจนเนอเรชั่นไคลแม็กซ์ (; โรมาจิ: "Gekijō-ban Urutoraman Taiga Nyū Jene Kuraimakkusu") เป็นภาพยนตร์ที่มาจากซีรีส์อุลตร้าแมนไทกะ ประกาศเมื่อวันที่ 15 ธันวาคม ค.ศ. 2019 เดิมมีกำหนดฉายในวันที่ 6 มีนาคม ค.ศ. 2020 แต่ด้วยสถาการณ์การแพร่ระบาดของไวรัสโควิด-19 ในประเทศญี่ปุ่นทำให้ภาพยตร์ถูกเลื่อนฉายไปเป็นวันที่ 7 สิงหาคม ปีเดียวกัน
ในประเทศไทยผู้นำเข้าฉายคือ DEX และ Japan Anime Movie เข้าฉายในโรงภาพยนตร์ในไทยเมื่อวันที่ 13 ตุลาคม พ.ศ. 2563 และได้ออกอากาศทางสถานีโทรทัศน์ดิจิทัล ช่อง 7 HD หมายเลข 35 ในรายการการ์ตูนดังสุดสัปดาห์ ทุกวันเสาร์ เวลา 7:00 น. - 7:30 น. เมื่อวันที่ 3 กรกฎาคม ถึงวันที่ 17 กรกฎาคม พ.ศ. 2564
*ส่วนสูง: 70 เมตร
*น้ำหนัก: 70,000 ตัน
เทพมารอสูรจากโบราณกาลสุดชั่วร้ายที่โทเรเกียร์ค้นพบว่าถูกกักขังอยู่บนดาวเคราะห์ในด้านมืดของจักรวาลซากปรักหักพังโวลเฮส โทเรเกียร์ที่จิตใจดำดิ่งสู่ด้านมืดต้องการพลังอำนาจในการทำลายชาวอุลตร้าทั้งมวล จึงทำการปลดปล่อย และอัญเชิญกริมโดเข้ามาในร่างตนเอง พร้อมกับผนึกไว้ในส่วนที่ลึกที่สุดของคัลเลอร์ไทม์เมอร์ ก่อนจะใช้หน้ากาก โทเรเกียร์อาย ที่ตนประดิษฐ์ขึ้น สวมใส่เข้ากับตัวเพื่อปิดตายจิตวิญญาณนักรบอุลตร้าของเขาให้อยู่ในความมืดมิดไปชั่วชีวิต ในอดีตกริมโดเคยพยายามจะบุกโลกแต่นักรบอุลตร้ากลุ่มนิวเจนเนอเรชันฮีโร่ได้มาปกป้องไว้และถูกผนึกจากพลังของนิวเจนเนอเรชันฮีโร่ทั้งหมด แต่เมื่อโทเรเกียร์พ่ายแพ้ในศึกต่อสู้กับพวกไทกะ เขาก็ตัดสินใจงัดไม้ตายสุดท้ายขึ้นมา นั่นคือปลดปล่อยเทพมารอสูรกริมโดออกจากร่าง ให้กลืนกินตนเองไปเป็นส่วนนึงเพื่อทำลายโลกทั้งใบไปพร้อมกับเหล่านักรบอุลตร้า
การออกอากาศ.
อุลตร้าแมนไทกะ ออกอากาศทุกวันเสาร์เวลา 9:00 - 9:30 น. ทางสถานีโทรทัศน์ทีวีโตเกียวในประเทศญี่ปุ่น ออกอากาศครั้งแรกเมื่อวันที่ 6 กรกฎาคม จนถึงวันที่ 28 ธันวาคม ค.ศ. 2019 และสามารถรับชมย้อนหลังได้ทางแชนแนล ULTRAMAN OFFICIAL จากยูทูบ หลังจากฉายจบตอน
ในส่วนประเทศไทยเดกซ์ เป็นผู้ถือลิขสิทธิ์ ซึ่งได้ออกอากาศรูปแบบสตรีมมิ่งผ่านทางแอปพลิเคชัน Flixer ในรูปแบบคำบรรยายภาษาไทยหลังจากออกอากาศทางญี่ปุ่นไป 1 สัปดาห์ในส่วนเสียงภาษาไทยได้ทยอยลงหลังจากออกอากาศในประเทศไทย และได้ออกอากาศทางช่องทีวีดิจิทัล MCOT HD ช่อง 30 ในรายการ ช่อง 9 การ์ตูน ทุกวันอาทิตย์เวลา 7:00 น. ถึง 7:30 น. ออกอากาศครั้งแรกเมื่อวันที่ 6 กันยายน พ.ศ. 2563 ถึงวันที่ 28 กุมภาพันธ์ พ.ศ. 2564 อย่างไรก็ตามได้ออกอากาศซ้ำอีกครั้งทางช่อง จีเอ็มเอ็ม 25 ทุกวันอาทิตย์ เวลา 6:05 น. ในรายการ Dexclub Cartoon เริ่มฉายเมื่อวันที่ 4 กรกฎาคม พ.ศ. 2564